ྱི་བོར་བཞག་སྟེ། » ཨོཾ་བཛྲ་ཀཱི་ལི་ཀཱི་ལ་ཡ་བཛྲ་ཨཱ་ཡུཿཥེ་ཀཱ་ཡ་ཨ་བྷི་ཥིཉྩ་ཨོཾ༔ ཨོཾ་བཛྲ་ཀཱི་ལི་ཀཱི་ལ་ཡ་བཛྲ་ཨཱ་ཡུཿཥེ་ཝཱཀྐ་ཨ་བྷི་ཥིཉྩ་ཨཱཿ ཨོཾ་བཛྲ་ཀཱི་ལི་ཀཱི་ལ་ཡ་བཛྲ་ཨཱ་ཡུ་ཥེ་ཙིཏྟ་ཨ་བྷི་ཥིཉྩ་ཧཱུྃ༔ «ཞེས་དང་གཞུང་ལྟར་དངོས་གྲུབ་བསྐུལ་ལ་ཛཔ྄་དབྱངས་དང་བཅས་སྐུ་གསུང་ཐུགས་རྟེན་དང་སྒྲུབ་གཏོར་རྣམས་གནས་གསུམ་དུ་གཏུགས་ལ་དངོས་གྲུབ་བསྟིམ་ཞིང་དབང་བསྐུར། བདུད་རྩི་བླུད། ལུས་མི་ཤིགས་པ་རྡོ་རྗེའི་རང་བཞིན། ངག་གྲགས་སྟོང་ཀཱི་ལ་ཡའི་རང་སྒྲ། ཡིད་གསལ་སྟོང་གཉུག་མའི་རང་བབས་སུ་འཇོག་ཏུ་བཅུག་སྟེ་མེ་ཏོག་འཐོར། རྗེས་ཀྱི་བྱ་བ། མཆོད་བསྟོད་བཤགས་པ་བརྟན་བཞུགས་བསྡུ་རིམ་དང་བཀྲ་ཤིས་བསྔོ་སྨོན་རྒྱ་ཡིས་གདབ་པ་སོགས་ལས་བྱང་ལྟར་ཤེས་པར་བྱའོ། ལས་ཀྱི་མཐའ་སྡུད་མནན་པ་སོགས་ལས་སྦྱོར་གཞན་སྤྲོ་བར་མོས་ན་ཟུར་དུ་བལྟ་བར་བྱའོ། དེ་དག་གིས་ཉིན་ཐ་མའི་གཏོར་རྫོངས་ཀྱི་རིམ་པ་རྫོགས་སོ། ༈ སྤྱི་ཡི་ས་བཅད་གསུུམ་པ་རྗེས་ཚོགས་ཀྱི་རིམ་པ་ལ་འཇུག་པ་ནི། སྤྲོ་ན་ན་རཀ་སྐོང་བཤགས་དང་། བསྡུ་ན་བརྗོད་མེད་དོན་བཤགས། བཀའ་གསང་རྨད་བྱུང་མ་སོགས་སྔོན་དུ་འགྲོ་བས་རིག་འཛིན་སྲོག་སྒྲུབ་རང་ལུགས་ལྟར་བྱ། དང་པོ་ཚོགས་བྱིན་རློབ་ནི། » ཧཱུྃ༔ རྡོ་རྗེ་ལྟ་བུའི་ཏིང་འཛིན་གྱིས༔ ཆོ་འཕྲུལ་སྒྱུ་མའི་ཚོགས་རྫས་ཉིད༔ དངོས་འཛིན་མི་དམིགས་སྟོང་པར་སྦྱངས༔ ཨོཾ་ཨཱཿཧཱུྃ༔ «གཉིས་པ་ཚོགས་ཞིང་སྤྱན་འདྲེན་པ་ནི། » ཧཱུྃ༔ དཔལ་ཆེན་ཁྲོ་རྒྱལ་ལྷ་ཚོགས་རྣམས༔ ཞལ་ཟས་ཚོགས་ལ་སྤྱན་འདྲེན་ནོ༔ དེང་འདིར་དཀྱིལ་འཁོར་བྱིན་ཆེན་ཕོབ༔ སྒྲུབ་ལ་དབང་བསྐུར་མཆོག་ཐུན་སྩོལ༔ ཨོཾ་བཛྲ་ས་མཱ་ཡ་ཛཿཛཿ «གསུམ་པ་ཚོགས་མཆོད་པ་ནི། » ཧཱུྃ༔ ཡང་དག་དཔལ་ཆེན་རྡོ་རྗེ་གཞོན་ནུ་ཡི༔ ཕྱི་ནང་ཁྲོ་རྒྱལ་དཀྱིལ་འཁོར་ལྷ་ཚོགས་ལ༔ འདོད་ཡོན་ཞལ་ཟས་ཚོགས་ཀྱི་མཆོད་པ་འབུལ༔ དགྱེས་པར་བཞེས་ཤིག་མཆོག་ཐུན་དངོས་གྲུབ་སྩོལ༔ ཨོཾ་ཨཱཿཧཱུྃ༔ གུ་རུ་དེ་ཝ་ཌཱཀྐི་ནཱི་ག་ཎ་ཙཀྲ་ལ་ཁ་ཁ་ཁཱ་ཧི༔ «བཞི་པ་བསྐང་བ་བསྡུས་པ་ནི། » ཧཱུྃ༔ ཕྱི་མཆོད་སྣ་ཚོགས་སྤྱན་གཟིགས་ལྷ་མོའི་གར༔ ནང་མཆོད་སྨན་རཀ་གསང་མཆོད་སྦྱོར་སྒྲོལ་ཚོགས༔ བླ་མེད་བདེ་བ་ཆེན་པོའི་མཆོད་སྤྲིན་འདིས༔ དཔལ་ཆེན་ལྷ་ཚོགས་ཐུགས་དམ་བསྐང་གྱུར་ཅིག༔ ཧཱུྃ༔ ཡེ་ནས་རང་བྱུང་བློ་འདས་ཀ་དག་ཕྱིར༔ བཅོམ་ལྡན་ཡང་དག་རྡོ་རྗེའི་ཐུགས་དམ་བསྐང་༔ ཟུང་འཇུག་ཡེ་ཤེས་སྐུ་ལྔ་རྫོགས་པའི་ཕྱིར༔ གསལ་བྱེད་ཧེ་རུ་ཀ་ཡི་ཐུགས་དམ་བསྐང་༔ མ་བཅོས་ལྷུན་གྲུབ་ཡོན་ཏན་ཀུན་འབྱུང་ཕྱིར༔ དཔལ་ཆེན་ཆེ་མཆོག་ཡབ་ཡུམ་ཐུགས་དམ་བསྐང་༔ འོད་གསལ་དབྱིངས་ལས་འདུ་འབྲལ་མེད་པའི་ཕྱིར༔ རྡོ་རྗེ་གཞོན་ནུའི་ཡབ་ཡུམ་ཐུགས་དམ་བསྐང་༔ གང་འདུལ་དྲྭ་བའི་རྫུ་འཕྲུལ་འགྱེད་པའི་ཕྱིར༔ ཀཱི་ལ་རིགས་བཞི་ཡབ་ཡུམ་ཐུགས་དམ་བསྐང་༔ ས་བཅུའི་དབང་ཕྱུག་འཁོར་འདས་ཟིལ་གནོན་ཕྱིར༔ ཡེ་ཤེས་ཁྲོ་བཅུ་ཡབ་ཡུམ་ཐུགས་དམ་བསྐང་༔ རང་རྩལ་རོལ་པའི་ཆོ་འཕྲུལ་མ་འགག་ཕྱིར༔ ཕྲ་མེན་ཁྲ་ཐབས་རྣམས་ཀྱི་ཐུགས་དམ་བསྐང་༔ ཐུགས་རྗེས་ཐབས་མཁས་སྣ་ཚོགས་ཅིར་ཡང་སྟོན༔ དབང་ཕྱུག་ཉི་ཤུ་རྩ་བརྒྱད་ཐུགས་དམ་བསྐང་༔ ཚད་མེད་བཞི་ལྡན་འགྲོ་བའི་དོན་མཛད་ཕྱིར༔ སྒོ་སྐྱོང་གདོང་མོ་བཞི་ཡི་ཐུགས་དམ་བསྐང་༔ རྟག་ཆད་མུ་བཞི་གནས་སུ་དག་པའི་ཕྱིར༔ ཤྭ་ན་མ་མོ་མཆེད་བཞིའི་ཐུགས་དམ་བསྐང་༔ སྲིད་པའི་སྐྱེ་གནས་རྣམ་བཞིའི་སྒོ་གཅོད་ཕྱིར༔ རེ་ཏི་མ་མོ་མཆེད་བཞིའི་ཐུགས་དམ་བསྐང་༔ རིགས་དྲུག་ལམ་རིམ་གཞི་རུ་འདྲེན་པའི་ཕྱིར༔ ས་བདག་མ་མོ་མཆེད་བཞིའི་ཐུགས་དམ་བསྐང་༔ ཉོན་མོངས་བདུད་བཞི་རྩད་ནས་གཅོད་པའི་ཕྱིར༔ སྐྱེས་བུ་གིང་ཆེན་སྡེ་བཞིའི་ཐུགས་དམ་བསྐང་༔ འབྱུང་བཞི་མ་རིག་གནས་སུ་མཐར་བྱེད་པ༔ འབར་བ་བདུད་པོ་སྡེ་བཞིའི་ཐུགས་དམ་བསྐང་༔ ཕྲིན་ལས་རྣམ་བཞི་ཐོགས་མེད་ལྷུན་གྲུབ་ཕྱིར༔ བཤན་པ་སྲོག་བདག་སྡེ་བཞིའི་ཐུགས་དམ་བསྐང་༔ ཀུན་ནས་ཐམས་ཅད་ཆོས་སྐུའི་རོལ་རྩལ་ཕྱིར༔ སྤྲུལ་པ་ཡང་སྤྲུལ་རྣམས་ཀྱི་ཐུགས་དམ་བསྐང་༔ བསྐངས་གྱུར་དབང་དང་དངོས་གྲུབ་སྩལ་དུ་གསོལ། «ལྔ་པ་བཤགས་པ་བསྡུས་པ་ནི། » ཧོཿ དཔལ་ཆེན་ཁྲོ་རྒྱལ་དཀྱིལ་འཁོར་ལྷ་ཚོགས་ལ༔ ཕྱི་ནང་དམ་ཚིག་འགལ་བ་ཅི་མཆིས་པ༔ བདག་གིས་གནོང་ཞིང་འགྱོད་པས་མཐོལ་ལོ་བཤགས༔ ཕྱིན་ཆད་མི་སྒྲིབ་ཚངས་པའི་དངོས་གྲུབ་སྩོལ༔ བཛྲ་ས་མ་ཡ་ཤུདྡྷེ་ཨཱཿ «ཅེས་ཡི་གེ་བརྒྱ་པས་ལྷག་ཆད་ཁ་བཀང་། དྲུག་པ་ཚོགས་བསྒྲལ་ནི། » ཧཱུྃ༔ མདུན་དུ་ལྕགས་སྣོད་གྲུ་གསུམ་ནང་༔ དམིགས་བྱའི་དགྲ་བགེགས་མྱུར་དུ་ཁུག༔ གནོད་བྱེད་སྲོག་ལ་ཀཱི་ལ་ཡ༔ གཏུབ་ཅིང་ཁྲོ་རྒྱལ་ཞལ་དུ་འབུལ༔ ཨོཾ་ཨཱཿཧཱུྃ་དགྲ་བགེགས་ཀྱི་མ་ཧཱ་རཀྟ་མཱཾ་ས་ཙིཏྟ་གོ་རོ་ཙ་ན་ཁཱ་ཧི༔ «དངོས་གྲུབ་བླངས་ཤིང་ཚོགས་ལ་རོལ། བདུན་པ་ལྷག་མ་འབུལ་བ་ནི། » ཨོཾ་ཨ་ཀཱ་རོ«ས་སྔགས་དང་། » ལྷག་མ་དམ་རྫས་འདོད་ཡོན་གྱི་ཕུང་པོ་ཟད་མི་ཤེས་པར་ནམ་མཁའི་ཁམས་གང་བར་གྱུར། ཨེ་ཨ་ར་ལི་ཧྲིཾ་ཧྲིཾ་ཕཻཾ་ཕཻཾ་ཛཿ «ཞེས་སློབ་དཔོན་ནས་མཁའ་ལྡིང་གི་རྒྱ་བཅས་ཞལ་ཆབ་ཀྱི་བདུད་རྩིས་བྲན་ལ། » ཧཱུྃ༔ དཔལ་གྱི་བཀའ་ཉན་བྱེ་བ་འབུམ༔ ལྷག་མའི་མཆོད་གཏོར་འདི་བཞེས་ལ༔ གདུག་པའི་དགྲ་བགེགས་ཞལ་དུ་བཞེས༔ ཨོཾ་ཨུཙྪིཥྚ་བ་ལིཾ་ཏ་ཁཱ་ཧི༔ ཡང་ཕུར་འདུས་པའི་དཀྱིལ་འཁོར་དུ། ཚོགས་ཀྱི་«སོགས་སྨོན་ལམ་གདབ། ཅེས་དང་གཏོར་འགུགས་ནི། » ན་མོ། དཀོན་མཆོག་གསུམ་དང་རྩ་བ་གསུམ་གྱི་བདེན་པའི་སྟོབས་ཀྱིས་སྡང་དགྲ་གནོད་བྱེད་གདུག་པ་ཅན་ཐམས་ཅད་དྲག་པོ་དམར་གྱི་གཏོར་མ་འདི་ལ་ཁུག་ཅིག །ཛཿཧཱུྃ་བཾ་ཧོཿ «བརྒྱད་པ་བསྐུལ་ནི། » ཧཱུྃ༔ དཔལ་ཆེན་ལྷ་ཚོགས་དབྱིངས་ནས་བཞེངས༔ རིག་འཛིན་བདག་ལ་བྱིན་གྱིས་རློབས༔ ཆེ་བཙན་མཐུ་ཡི་གཟི་བྱིན་བསྐྱེད༔ དམར་ཆེན་གཏོར་མ་འདི་བཞེས་ལ༔ དགྲ་ལ་ཟོར་གྱི་ལས་མཛོད་ཅིག༔ ཨོཾ་མ་ཧཱ་ཀྲོ་ཏ་ཧེ་རུ་ཀ་ཧཱུྃ་ཕཊ྄ཿ ཨི་དཾ་བ་ལིཾ་ཏ་ཁཱ་ཧི༔ «མཇུག་ཏུ་ཆོས་སྐྱོང་གི་གཏོར་འབུལ་ཉུང་བསྡུས་གཤམ་གསལ་དང་མཐར་རིག་འཛིན་བརྒྱུད་པས་གཏོར་མ་འབུལ། དགུ་པ་ཆད་མདོ་ནི། » ཧཱུྃ༔ གསང་ཆེན་མ་ལ་མཆིམས་ཕུ་རུ༔ རྒྱལ་ཀུན་འདུས་པ་ཡབ་ཡུམ་གྱིས༔ ཡང་ཕུར་དཀྱིལ་འཁོར་ཞལ་ཕྱེས་ཚེ༔ གཏེར་སྲུང་ཁས་བླངས་ཆད་མདོ་བཞིན༔ གཏོར་མ་བཞེས་ལ་ཐ་ཚིག་མཛོད༔ ཨོཾ་ཀྲོ་ཏ་ཀྲོ་ཏི་སརྦ་བ་ལིཾ་ཏ་ཁཱ་ཧི༔ «བཅུ་པ་བརྟན་མ་སྐྱོང་བ་ནི། » ཧཱུྃ༔ བོད་སྐྱོང་བརྟན་མ་བཅུ་གཉིས་ཚོགས༔ ལྷབ་ལྷུབ་རྒྱན་ལྡན་གར་མཁན་མས༔ མཆོད་གཏོར་བཞེས་ལ་ཕྲིན་ལས་མཛོད༔ «གཏོར་གཞོང་ཁ་སྦུབ་ལ་འགུགས་པ་ནི། » ན་མོ་དཀོན་མཆོག་གསུམ་དང་རྩ་བ་གསུམ་གྱི་བདེན་པའི་སྟོབས་ཀྱིས་གནོད་བྱེད་སྡང་དགྲ་གདུག་པ་ཅན་ཐམས་ཅད་གཏོར་གཞོང་རི་རབ་འབར་བའི་འོག་ཏུ་ཁུག་ཅིག །ཛ་ཧཱུྃ་བྃ་ཧོཿ«ས་རང་རྒྱ་དང་བཅས། བཅུ་གཅིག་པ་རྟ་བྲོ་བརྡུང་བ་ནི། » ཧཱུྃ༔ སྟོང་གསུམ་རུ་ཏྲ་མནན་པའི་བྲོ༔ ཁྲོ་བོ་ཁྲོ་མོས་ཆེམ་ཆེམ་བརྡུངས༔ མནན་ནོ་ནམ་ཡང་མ་ལྡང་ཞིག༔ ཨོཾ་ཨཱཿནན༔ ཧཱུྃ་ནན༔ མཱ་ར་ཡ་ནན༔ «གཏོར་གཞོང་ཁ་ཡར་བསླང་སྐབས་སློབ་དཔོན་གྱིས་ཕྱག་འབྲུ་གཏོར་ལ། » ཨོཾ་འགྲུབ་པར་གྱུར་ཅིག་དཀྱིལ་འཁོར་ལྷ་ཡི་ཚོགས། །ཨཱཿདགྱེས་པར་གྱུར་ཅིག་མཆོད་སྤྲིན་རྒྱ་མཚོ་མཆོད། །ཧཱུྃ་བདེ་བར་གྱུར་ཅིག་མཐའ་ཡས་སེམས་ཅན་རྣམས། །ཧྲཱིཿའགྲུབ་པར་གྱུར་ཅིག་བཀྲ་ཤིས་བདེ་ལེགས་སྩོལ། །ཏྲཱྃ་བརྟན་པར་གྱུར་ཅིག་སྨོན་ལམ་མཐུ་བཙན་ཤོག །«བཅུ་གཉིས་པ་དངོས་གྲུབ་ལེན་པ་ནི། » ཧཱུྃ༔ ཟབ་དབྱིངས་དཀྱིལ་འཁོར་ལྷ་ཡི་ཚོགས༔ ཚེ་ཆོས་ཟས་ནོར་སྙན་གྲགས་དཔལ༔ བརྟན་གཡོ་མཆོག་ཐུན་དངོས་གྲུབ་སྩོལ༔ ཨོཾ་སརྦ་སིདྡྷི་ཧཱུྃ༔ ཨ་བྷི་ཥིཉྩ་མཾ༔ «རྗེས་ཆོག་ལ། དང་པོ་མཆོད་བསྟོད་ནི། » ཨོཾ། ཤྲཱི་བཛྲ་ཀུ་མཱ་ར་ས་པ་རི་ཝཱ་ར་ཨརྒྷཾ་པཱ་དྱཾ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་ཝི་དྱེ་ཤབྡ་པྲ་ཏཱིཙྪ་ཡེ་སྭཱ་ཧཱ། ཧཱུྃ༔ མ་བཅོས་ལྷུན་གྲུབ་རྡོ་རྗེ་གཞོན་ནུའི་དཔལ༔ སྐུ་ཡི་རྒྱན་རྫོགས་གར་དགུས་ས་གསུམ་གཡོ༔ གསུང་གིས་ཧཱུྃ་སྒྲའི་དྲག་སྔགས་འབྲུག་ལྟར་སྒྲོགས༔ ཐུགས་མཆོག་མི་གཡོ་ཡང་དག་འཁོར་ལོའི་གཏེར༔ བདེ་ཆེན་རང་བཞིན་ཟུང་འཇུག་ཧེ་རུ་ཀཿ འཇིགས་བྱེད་ཁྲོ་རྒྱལ་ཡབ་ཡུམ་སྐུ་ལ་བསྟོད༔ «གཉིས་པ་ནོངས་པ་བཤགས་པ་ནི། » མ་སྙེད་ཡོངས་སུ་མ་ཚང་དང་། །གང་ཡང་ནུས་པ་མ་མཆིས་པས། །འདིར་ནི་བགྱི་བ་གང་ནོངས་པ། །དེ་ཀུན་ཁྱེད་ཀྱིས་བཟོད་མཛད་རིགས། «ཞེས་དང་ཡི་གེ་བརྒྱ་པས་ནོངས་པ་འཆགས། » «བརྟན་བཞུགས་སྤྱི་ལྟར་སོང་ནས། གསུམ་པ་དཀྱིལ་འཁོར་བསྡུ་ལྡང་ནི། » ཧཱུྃ༔ མི་དམིགས་དཀྱིལ་འཁོར་ཀ་དག་དབྱིངས༔ རང་བཞིན་ཡེ་ཤེས་ཀློང་དུ་ཧོ༔ ཨ་ཨ་ཨཱཿ«ས་མི་དམིགས་པར་མཉམ་པར་བཞག» ཨོཾ་བཛྲ་ཀཱི་ལི་ཀཱི་ལ་ཡ་སརྦ་བིགྷྣཱན་ཏྲིག་ནན་བཾ་ཧཱུྃ་ཕཊ྄ཿ སྐད་ཅིག་གིས་རྡོ་རྗེ་གཞོན་ནུ་ཞལ་གཅིག་ཕྱག་གཉིས་པའི་སྐུར་གྱུར། «སླར་ལྡང་ལ་གོ་བགོ་བ་ནི། » ཨོཾ་ཨཱཿཧཱུྃ་མ་མ་ཀ་ཝ་ཙི་རཀྵ་མཾ། «ཞེས་གོ་བགོ་ཞིང་། རྒྱུན་གྱི་སྤྱོད་ལམ་ལ་འཇུག །བཞི་པ་བསྔོ་སྨོན་ནི། » རྣམ་དཀར་དགེ་ཚོགས་རྒྱ་མཚོ་ཉིད༔ མཐའ་ཡས་སངས་རྒྱས་འཐོབ་ཕྱིར་བསྔོ༔ བདེ་དགེ་མཆོག་གསུམ་འདུས་པ་ཡི༔ ཐུགས་རྗེའི་སྨོན་ལམ་དེར་འགྲུབ་ཤོག༔ «ལྔ་པ་བཀྲ་ཤིས་བརྗོད་པ་ནི། ཡེ་དྷརྨཱ་སོགས། » ཧཱུྃ༔ ཆོས་དབྱིངས་ཀློང་དགུའི་གཏེར་ཆེན་གྱིས༔ ཟབ་རྒྱས་འགྲོ་ཀུན་སྨིན་མཛད་པ༔ དེང་འདིར་བཀྲ་ཤིས་བདེ་ལེགས་ཤོག༔ «ཅེས་བཀྲ་ཤིས་བསྔོ་སྨོན་རྒྱས་པར་བྱའོ། དེ་ལྟར་བླ་མེད་ཡང་ཕུར་གྭའུ་དམར་ནག་ལས། ལས་བྱང་འབྲིང་པོ་ཕྲིན་ལས་རྒྱུན་ཁྱེར་སྨད་ལས་གཏོར་ཟློག་དང་བཅས་པ་བཀླག་ཆོག་ཏུ་སྤེལ་བ་བདུད་འདུལ་ཞལ་ལུང་ཞེས་བྱ་བ་འདི་ཡང་རྒྱལ་ཁམས་ཆོས་བཞིན་སྐྱོང་བའི་དཔལ་ལྡན་ལྷོ་འབྲུག་ཆོས་ཀྱི་རྒྱལ་པོའི་ཁབ་ཤར་ཕྱོགས་འཁོར་ལོ་རྩིབས་བརྒྱད་ཀྱི་ནང་གསེས་བཀྲ་ཤིས་གཡང་རྩེའི་མཆོད་རྟེན་ཆེན་པོ་རུ་རབ་བྱུང་བཅུ་བདུན་པའི་མེ་མོ་ཡོས། ཕྱི་ལོ་༡༩༨༧ལོར་གནུབས་ཆེན་སངས་རྒྱས་ཡེ་ཤེས་དང་ཨོ་རྒྱན་རྩ་གསུམ་གླིང་པ་ཟུང་གི་རྣམ་འཕྲུལ་གཏེར་ཆེན་ཆོས་ཀྱི་རྒྱལ་པོ་འགྲོ་འདུལ་པད་རྒྱལ་གླིང་པའི་ཟབ་གཏེར་སྐུ་གསུམ་དགོངས་འདུས་དང་གཏེར་ཁ་གོང་མའི་སྨིན་གྲོལ་འབུལ་གནང་གྱི་སྒོ་དབྱེའི་ཐོག་མར་སྟེང་ཁང་དུ་སྐུ་དགོངས་ཀྱི་སྒྲུབ་ཆེན་དང་འོག་ཁང་དུ་ཡང་ཕུར་སྒྲུབ་མཆོད་གཏོར་ཟློག་རྡོར་སེམས་བཅས་འདུ་ཚོགས་མཛད་དེ་མ་འོངས་ཆེད། སྲོལ་འཛུགས་གནང་སྐབས་གང་ཉིད་ཀྱི་ཞལ་ནས་ཡང་ཕུར་རྒྱས་པ་ནི་རྒྱས་དྲག་ཡི་གེ་ཡང་དབུ་མེད་ལས་མེད་སྟབས་འབྲུག་པ་རྣམས་ལ་ཁག་པོ་འདུག །དེས་ན་ལས་བྱང་འབྲིང་པོ་དང་སྨད་ལས་ཁྲོ་ཆུའི་ཞུན་ཐིགས་སྦྱར་ཏེ་གོང་འོག་མཐུན་སྡེབ་བྱས་ན་སྙམ་སྟེ་ངས་པར་སྐྲུན་བྱས་པ་ཡིན་པས་འདི་ག་འདྲར་འདུག་ཅེས་ཁོ་བོར་བཀའ་འདྲི་གནང་སོང་བས་དེ་བཞིན་བྱུང་ན་མ་འོངས་པར་ཀུན་ལ་ཕན་པར་འདུག་པས་ཐུགས་རྗེས་གཟིགས་པར་ཞུ་ཞུས་པའི་ཉིན་ཤས་རྗེས། འདི་སྤྲོས་བཅས་དབྱངས་རོལ་ལ་སྦྱར་ན་བྱིན་འབེབས་དང་ཚོགས་མཆོད་སྐོང་སོགས་ཚིག་རྐང་ཟུང་རེ་ལས་མེད་སྟབས་མི་བདེ་བར་འདུག་པས་དེས་ན་གཞུང་ནས་ཁ་སྐོང་ལུགས་འདི་ལྟར་བགྱིས་ན་ཞེས་སོགས་བཀའ་སྩལ་དང་། དེ་བཞིན་ཆོག་ཁྲིགས་གནང་རྒྱུའི་དགོངས་པ་མཛད་ཀྱང་རང་རེའི་བསོད་ནམས་ཀྱིས་ཕངས་ནས་ཆོག་སྒྲིགས་མ་ཐུབ་པར་ལུས། འོན་ཀྱང་ད་བར་དེ་བཞིན་ཞལ་གསུང་ལྟར་འདོན་སྲོལ་དར་ཁྱབ་བྱུང་ཡང་རྒྱས་བསྡུས་སོགས་མི་འདྲ་བ་ཅི་རིགས་བྱུང་འདུག་པས་སླད་རབ་བྱུང་བཅུ་བདུན་པའི་ཆུ་ལུག་ལོ་ཕྱི་ལོ་༢༠༠༤ལོར་བླ་མ་སྐལ་ལྡན་ནས་སྦྱིན་བདག་མཛད་དེ་སྙིང་ཐིག་ཡ་བཞིའི་སྨིན་གྲོལ་འབོག་པའི་དུས་མཉམ་དུ་བཙན་མཁར་སློབ་ཁང་དུ་འབྲུག་བསྟན་སྤྱིའི་སྐུ་རིམ་ལ་དམིགས་ཏེ་ཡང་ཕུར་གཏོར་ཟློག་སྐབས་གཏེར་ཆེན་བླ་མའི་ཞལ་སློབ་སྐུ་དགོངས་ཚོགས་སྡེའི་དབུ་འཛིན་རྡོར་སློབ་བསོད་ནམས་རྡོ་རྗེ་མཆོག་དང་ཚེ་མཚམས་པ་སྒྲུབ་དཔོན་བླ་མ་ངག་དབང་རྡོ་རྗེ་ཟུང་ནས་བཟློག་པ་སོགས་ཅུང་ཟད་རྒྱས་སྤྲོས་གོ་རིམ་འདོན་ཆོག་མར་གསར་བསྡེབ་ཐུབ་ན་སློབ་གསར་རྣམས་ལ་ཆེས་ཕན་ཐོགས་འབྱུང་བར་འདུག་པས་ཅིས་ཀྱང་གྲུབ་པ་གནང་བར་ཞུ་ཞེས་ནན་བསྐུལ་དང་ལྷག་པར་སྒྲུབ་དཔོན་བླ་མ་གང་ཉིད་ནས་འདི་ཉིད་ཀྱི་བསྙེན་སྒྲུབ་སོགས་མཛད་རྒྱུའི་ཁས་ལེན་བཅས་ཞུས་ནན་བྱུང་ངོར། ཐམས་ཅད་མཁྱེན་པ་འཇིགས་མེད་མཁྱེན་བརྩེའི་འོད་ཟེར་གྱི་ཞལ་སྔ་ནས་ལྷག་པའི་ལྷ་འདི་ཉིད་གྱི་སྨིན་གྲོལ་ཟབ་གཏད་དང་བཅས་བདུད་འདུལ་ཕྲིན་ལས་རོལ་པ་རྩལ་ཞེས་བསྩལ་བའི་སྐལ་བཟང་ཐོབ་ཀྱང་དོན་དུ་རང་ཉམས་མ་སོན་པའི་བྱིས་པ་མདོ་ཁམས་པ་གནམ་ལྕགས་གསང་སྔགས་བསྟན་འཛིན་ཞེས་འབོད་པས་རྩ་བ་གཏེར་ཆེན་བདུད་འདུལ་པད་རྒྱལ་གླིང་པའི་དགོངས་པ་གཞིར་བཟུང་ཐོག་བཟློག་གཞུང་གི་བཅུད་བསྡུས་ཏེ་ཅུང་ཟད་སྤྲོས་པ་བཅས་རབ་གནས་ཆུ་ལུག་ལོའི་ཟླ་བ་༡༢ཚེས་༩ཉིན་བཙན་མཁར་སློབ་ཁང་དུ་ཟིན་བྲིས་བཏབ་ནས་སླར་ཡང